cyanic-selkie/wikianc huggingface dataset:
Հայ առևտրական ընկերություն
Պատմություն
Ստեղծվել է XVII դարի կեսին, Նոր Ջուղայում, առևտրական գործունեությունն ընդլայնելու և Իրան թափանցած եվրոպական առևտրական ընկերությունների մրցակցությանը հակազդելու նպատակով։ Վայելել է Իրանի կառավարության հովանավորությունը, ստացել մի շարք արտոնություններ (Իրանում անմաքս առևտրի իրավունք և այլն)։ Բազմաթիվ երկրներում ունեցած մշտական ներկայացուցիչների միջոցով կնքել է առևտրային պայմանագրեր, կազմակերպել ընկերության բաժանմունքներ։ Հայ վաճառականները կատարել են նաև դիվանագիտական հանձնարարություններ (Լիվոռնոյում հաստատված Միրիմանյան առևտրական ընտանիքի ավագը միաժամանակ եղել է շահի ներկայացուցիչը Տոսկանայի դքսությունում)։
1667-ին և 1673-ին Ռուսաստանի հետ կնքած առևտրային պայմանագրերով Հայ առևտրական ընկերությունը Կասպից ծով-Վոլգա ճանապարհով Ռուսաստանի և Արևմտյան Եվրոպայի երկրների հետ առևտուր անելու իրավունք է ստացել․ նախատեսված առանձնաշնորհումները վերաբերել են բոլոր հայ վաճառականներին։
XVII դ․ վերջին - XVIII դ․ սկզբին Իրանում հայ վաճառականության համար ստեղծված աննպաստ պայմանների հետևանքով՝ սկսվել է նրանց արտագաղթը Ասիայի և Եվրոպայի առևտրական կենտրոններ։ Չնայած դրան, Հայ առևտրական ընկերությունը 1718-ի ռուս-իրանական առևտրային պայմանագրում հիշատակվում է որպես այդ երկրների միջև առևտուրն իրականացնող կարևոր հիմնարկություն։
Ընկերությանն ուժեղ հարված է հասցրել աֆղանների 1722-ի արշավանքը Իրան (ավերվել է Նոր Ջուղան, բնակչությունը վճարել է 70 հազար թուման փրկագին)։
XVIII դ․ կեսին նորջուղայեցիների արտագաղթն ուժեղացել է, և Հայ առևտրական ընկերությունը իր գործունեությունը փոխադրել է այլ երկրներ՝ մի շարք բաժանմունքներ ստեղծելով նաև Ռուսաստանում (Աստրախանում, Մոսկվայում և այլն)։
Գրականություն
Կատեգորիա:Առևտուր Կատեգորիա:Հայկական ընկերություններ
Ստեպնոե (գյուղ, Սումիի շրջան)
2001 թվականի տվյալներով Ստեպնոե գյուղում բնակվում էր 98 մարդ։
Արտաքին հղումներ
Կատեգորիա:Ուկրաինայի Սումիի մարզի Սումիի շրջանի բնակավայրեր Կատեգորիա:Ուկրաինայի գյուղեր
Ջոզեֆ Բրեդի
Ջոզեֆ Բրեդի (Joseph L. Brady,  -  ԱՄՆ), ամերիկացի աստղագետ, աշխատել է Մաունթ Վիլսոնի աստղադիտարանում։
Հանդիսացել է ուղեծրերի հաշվարկի համար համակարգիչների կիրառման պիոներներից մեկը։ Մասնավորապես, երկար տարիներ զբաղվել է Հալեյի գիսաստղի ուղեծրի պարամետրերի ճշգրտելով, վերջապես ստանալով մոդել, որը կարողացավ բացատրել պատմական դիտարկումները սկսած մ.թ.ա. 2647 թվականից, և կանխագուշակել 1986 թվականին սպասվող պերիհելիի գտնվելու վայրը, որը արդյունքում ունեցավ ընդամենը մի քանի անկյունային վայրկյանի ճշտություն ։
Իր հաշվարկներում Բրեդին ցույց տվեց գիսաստղի վրա ազդող հավելյալ ուժի առկայությունը, բացի Արեգակի և ինը մոլորակների ձգողության ուժերի ազդեցությունից (այն ժամանակ Պլուտոնը համարվում էր մոլորակ), որը, նրա կարծիքով, կարող էր կապված լինել X մոլորակի հետ ։
Փոքր մոլորակների կենտրոնի տվյալներով Բրեդին հայտնաբերւել է (2739) Տագուասիպա աստերոիդը, 1952 թվականի հոկտեմբերի 17-ին ։
Արտաքին հղումներ
Կատեգորիա:Ամերիկացի աստղագետներ
Շառլոթ Բրոնտե
Կենսագրություն
Հարևանները չէին կարողանում առանց հուզմունքի նայել, թե ինչպես էին նրանք զույգ-զույգ՝ իրար ձեռք բռնած զբոսնում մոտակա հավամրգի դաշտերում՝ տասնամյա ավագ քրոջ հսկողությամբ։ Ընտանիքը շատ աղքատ էր, բայց Պատրիկ Բրոնտեն չէր ընդունում ոչ մի օգնություն։ Երբեմն բանը հասնում էր անհեթեթության։ Իմանալով, որ երեխաները կոշիկ չունեն հարուստ հարևանները նրանց համար կոշիկներ են գնում։ Տուն գալով և տեսնելով օջախի մոտ շարված վեց զույգ կոշիկները, Պատրիկ Բրոնտեն զայրացած նետում է դրանք կրակի մեջ։
1824 թվականին հայրը Շառլոթին և նրա երեք քույրերին հանձնում է հոգևորականների աղջիկների համար բացված որբանոցը։ Այստեղ նրանց պետք է դաստիարակեին որպես ապագա դաստիարակչուհիներ։ Պատահական չէ, որ Քովնթ Բրիջը՝ այդ դպրոց-որբանոցը որպես նախատիպ է հանդիսացել «Ջեյն Էյր» վեպում Լոուդի դպրոցի համար։ Թերսնումը, ցուրտը, հաստատության կեղտը, եկեղեցական հոգնեցուցիչ, հյուծող արարողությունները, ծաղրական վերաբերմունքը քայքայում էին երեխաների առողջությունը։ 1825 թվականին բռնկված տիֆի համաճարակի ժամանակ 80 երեխաներից 45-ը հիվանդանում են։ Վախճանվում են Շառլոթի երկու քույրերը՝ Մերին և Էլիզաբեթը։ Երկուսն էլ հեզահամբույր, օժտված աղջիկներ էին։ Որբանոցի բազմաթիվ սաների մահը իր վրա է հրավիրում հասարակության ուշադրությունը, փոխվում է ղեկավարությունը։
Պատրիկ Բրոնտեի բոլոր զավակներն էլ տաղանդավոր էին, մանկուց ստեղծագործում էին՝ գրում վեպեր և բանաստեղծություններ։ Որդին՝ Բրենուելը, և Շառլոթը տարվում են նաև նկարչությամբ։ Նրանք ըստ էության, իսկական նկարիչներ էին։
Աղքատ ընտանիքի աղջիկներից և ոչ մեկը երազել անգամ չէր կարող պրոֆեսիոնալ գրական կրթություն ստանալու մասին։ Նրանք վարում էին տնտեսությունը, աշխատում որպես դաստիարակչուհիներ։ Երբ 1837 թվականին Շառլոթը իր բանաստեղծությունները մի երկչոտ նամակի հետ ուղարկում է Ռոբերտ Սաութիին, նա մերժում է դրանք, պատասխանելով, որ գրականությունը կանացի գործ չէ, քանի որ այն կտրում է նրանց տնային գործերից։
Բավականին աղճատված ձևով այդ ողբերգական սերը իր արտացոլումն է գտել «Ջեյն Էյր» վեպում, միստր Ռոչեսթրի նույնիսկ արտաքինը՝ քառակուսի, խոշոր ճակատը, շուրթերի և ծնոտի կոպիտ գծագրությունը մի փոքր հիշեցնում են մսյո Էժեին։
Հետագայում Բրոնտե քույրերը փորձում են բացել իրենց պանսիոնը աղջիկների համար։ Հենց այդ պատճառով էլ մեկնել Էին Բրյուսել կրթություն ստանալու։ Նրանք այլևս չէին ուզում բաժանվել իրարից, չէին ուզում աշխատել Անգլիայի տարբեր ծայրերում, որպես տնային դաստիարակչուհիներ, ուզում էին միասին ապրել և աշխատել։ Նրանք բոլոր տվյալներն ունեին իրենց մտահղացումն իրականացնելու համար՝ և՛ մանկավարժական փորձ, և՛ կրթություն, և՛ ֆրանսերեն լեզվի անթերի գիտելիքներ, բայց չունեին ո՛չ դրամ և ո՛չ կապեր։ Այդ էր պատճառը, որ ոչ ոք չուզեց գալ սովորելու մռայլ և խղճուկ կահավորված քահանայի տանը, որ գտնվում էր գերեզմանատան մոտ։
1846 թվականին քույրերին վերջապես հաջողվեց լույս ընծայել իրենց բանաստեղծությունների ժողովածուն, որտեղ նրանք հանդես եկան «Բելլ եղբայրներ» կեղծանվան տակ։ 1847 թվականին (նույն ստորագրությամբ) նրանք լոնդոնյան հրատարակիչներին ուղարկեցին իրենց վեպերը։ Էմիլիի և Աննայի վեպերը («Մոլեգին հողմերի դարավանդ», «Ագնես Գրեյ») ընդունվեցին, իսկ Շառլոթի «Ուսուցիչ» վեպը մերժվեց։ Բայց նա արդեն աշխատում էր իր երկրորդ գրքի վրա, և 1847 թվականի վերջին լույս տեսավ «Ջեյն Էյր» վեպը, որը ունեցավ մեծ հաջողություն։
Բայց փառքը երջանկություն չբերեց երեք քույրերին։ Նրանց ուժերը լրիվ սպառվել էին զրկանքներից և ծանր աշխատանքից։ Նրանց սիրելի եղբայրը վախճանվեց թոքախտից։ Նրանից վարակվեցին հավատարմորեն նրան խնամող Էմիլին, հետո նաև Աննան։ Նրանք էլ հերթով վախճանվեցին 1849 թվականի ընթացքում։ Շառլոթը մնաց մենակ՝ կուրացած, ծայրաստիճան նյարդային հոր հետ։ Նա շարունակում է աշխատել իր նոր գրքերի վրա։ 1843 թվականին լույս տեսավ «Շըրլի» վեպը՝ լուդիտների շարժման մասին։ Վեպը չարտիստական շարժման հետ կապված տպավորությունների արտացոլումն էր։ 1853 թվականին հրատարակվում է «Վիլյեթ» վեպը՝ որոշ առումով ինքնակենսագրական։ Այստեղ ճշգրիտ վերարտադրված է բելգիական պանսիոնի միջավայրը, որի հետ այնքան հուշեր էին կապված։ Շուտով Պատրիկ Բրոնտեի տանը նոր բնակիչ է հայտնվում՝ երիտասարդ քահանա Արթուր Բել Նիքըլսը։ Նա նշանակված էր Շառլոթի հոր օգնական։ Նոր քահանան սիրահարվում է փառաբանված վիպասանուհուն, խնդրում նրա ձեռքը։ Բայց Պատրիկ Բրոնտեն լսել անգամ չի ուզում այդ մասին։ Նա չէր խանգարում իր դուստրերին ստեղծագործել, հպարտանում էր նրանց գրական հաջողություններով, բայց լսել անգամ չէր ցանկանում ամուսնության մասին։
Պատրիկ Բրոնտեն խնդրում է իր դստեր ընկերուհուն՝ նշանավոր վիպասանուհի Գասկելին, գիրք գրել Շառլոթի մասին։ Գասկելը հանձն է առնում այդ գործն՝ իրեն բնորոշ բարեխղճությամբ։ Այցելում է բոլոր այն վայրերը, որտեղ ապրել և աշխատել է Շառլոթը, լինում է Բրյուսելում, հանդիպում Էժե ընտանիքի հետ։ 1857 թվականին լույս է տեսնում նրա «Շառլոթ Բրոնտեին կյանքը» ուժեղ և ճշմարտացի պատմությունը։
Գործունեության ժամանակաշրջան
Շառլոթ Բրոնտեի, ինչպես և նրա ժամանակակիցների՝ Դիքենսի և Թեքերեյի ստեղծագործական վարպետությունը ձևավորվել է Անգլիայում դասակարգային սուր պայքարի՝ չարտիզմի տարիներին, որ ալեկոծել էր անգլիական ժողովրդի ամենալայն խավերը։ Այդ հզոր շարժման դրդապատճառը՝ բանվոր դասակարգի աղքատությունն ու իրավազուրկ լինելն էր, ինչպես նաև 1832 թվականի բանվորների օգնությամբ ձեռք բերված պառլամենտական ռեֆորմի նենգ կիրառումը բուրժուաների կողմից։ Պառլամենտի առաջին իսկ օրենքները բուրժուազիան ուղղեց ընդդեմ պրոլետարիատի։ 1834 թվականի օրենքը աշխատանքային տների մասին, վերջնականապես լցրեց բանվորների համբերության բաժակը։ Համաձայն այդ օրենքի՝ գործազուրկ բանվորները բռնի կերպով ուղարկվում էին աշխատանքային տներ, որ ժողովրդի մեջ ստացել էին «Բաստիլ բանվորների համար» անվանումը։ Այստեղ՝ ընտանիքից կտրված բանվորները ենթարկվում էին բանտային ռեժիմի, ծաղրուծանակի, հադուրժում սովը, կատարում ամեն տեսակի ստորացուցիչ, ուժասպառ անող աշխատանքներ։ Ի պատասխան այդ դաժան օրենքների, բանվորները առաջ քաշեցին մի շարք քաղաքական պահանջներ և ելան կազմակերպված պայքարի հանուն ժողովրդական դեմոկրատական խարտիայի, պայքար, որը տևեց 1836 թվականից մինչև 1854 թվականները։
«Անգլիացի վիպագիրների ժամանակակից փայլուն դպրոցի» ստեղծագործությունը բացառիկ սոցիալական սրության հասավ շնորհիվ բանվորական շարժման հաջողությունների։ Գրականության մեջ չարտիզմը իր արտացոլումը գտավ ոչ միայն բանվոր պոետների ցասումնալից ոտանավորներում այլև այնպիսի նշանակալից ելույթի մեջ, ինչպիսին է անգլիական ռեալիստական սոցիալական վեպը։
«Ջեյն Էյր»
Վեպը գրավեց և ցնցեց ընթերցողին գլխավոր հերոսուհու՝ համարձակ և մաքուր աղջկա կերպարով, որ միայնակ պայքարում է իր գոյության և մարդկային արժանապատվության համար։ Վեպը մի կարևոր փուլ հանդիսացավ կանանց իրավահավասարության համար մղվող պայքարի պատմության մեջ։ Խոսքը դեռ քաղաքական իրավահավասարության մասին չէր, այլ տղամարդու և կնոջ հավասարության մասին՝ աշխատանքում և ընտանիքում։ Կանանց հարցին իր ստեղծագործական մոտեցմամբ Շառլոթ Բրոնտեն մոտ էր կանգնած Ժորժ Սանդին, որի «Կոնսուել» հռչակավոր վեպը Շառլոթ Բրոնտեի սիրած ստեղծագործություններից մեկ էր։ Ջեյն Էյրը բուռն և ուժեղ անհատականություն է, նա իր մեջ կրում է ցանկացած տիպի բռնության դեմ տարերային պայքարի տարրեր։ Դեռ մանկուց նա ըմբոստանում է իր երեսպաշտ խնամակալուհու և նրա դաժան, երեսառած որդու դեմ։ Որբանոցում՝ համբերատար և հեզ Հելեն Բըրնսի հետ զրույցի ժամանակ, նա արդեն միտք է հայտնում դիմադրելու մասին. «Երբ մեզ հարվածում են առանց պատճառի, մենք պետք է հարվածին հարվածով պատասխանենք, և այն էլ այնպիսի ուժով, որ ընդմիշտ հետ սովորեցնենք այդ մարդկանց մեզ ծեծել»։
Ո՛չ, բոլորովին քրիստոնեական բարոյախոսություն չէր քարոզում մեզ իր գրքում աղքատ դաստիարակչուհին՝ քահանայի դուստրը։ Զարմանալի չէ, որ «Ջեյն Էյր» վեպը առաջացրեց ռեակցիոն շրջանների զայրույթը։ «Quarterly Review» ամսագրում (1848 թվական) տեղ գտած գրախոսության մեջ ասվում է. «Ջեյն Էյրը գոռոզ է և, այդ իսկ պատճառով, չափից դուրս անշնորհակալ։ Նա շնորհակալ չէր ոչ մեկից՝ ո՛չ բարեկամներից և ո՛չ էլ իր պատանեկության տարիների ուղեկիցներից՝ հագուստի, սննդի, հոգատարության և դաստիարակության համար։ Ջեյն Էյրի ինքնակենսագրությունը հակաքրիստոնեական ստեղծագործություն է։ Այն տոգորված է բողոքի շնչով ընդդեմ հարուստների բարեկեցության և աղքատների զրկանքների»։
Բողոքի և անկախության ոգին իրեն զգացնել է տալիս նաև սիրած անձնավորության հետ Ջեյն Էյրի ունեցած հարաբերություններում։ Տիրոջ՝ իր հետ տարած տարօրինակ, արտասովոր խաղից տանջահար, նա ինքն առաջինն է խոստովանում իր սերը։ Վիկտորիանական վեպի համար դա մի անասելի երևույթ էր։ «Quarterly Review» ամսագրի նույն գրախոսը սարսափով հայտնում է, որ լուրեր են պտտվում, թե վեպի հեղինակը կին է, իհարկե, կին, «որը վաղուց կորցրել է նույն սեռի անձանց հասարակության անդամ լինելու իրավունքը»։
Իր բնույթով, Ջեյն Էյրի սիրո խոստովանությունը արդեն հավասարության մասին մի համարձակ դեկլարացիա է։ «Գուցե Դուք կարծում եք, որ ես ավտոմատ եմ, անզգա մեքենա...Ես նույնպիսի հոգի ունեմ, ինչպես և Դուք, և նույնպիսի սիրտ։ Ես այժմ խոսում եմ Ձեզ հետ՝ արհամարհելով սովորություններն ու պայմանականությունները և, անգամ, դեն նետելով այն ամենն, ինչ երկրային է...»
Սիրած մարդու հարսնացուն դառնալուց և երջանկության գագաթին հասնելուց հետո էլ Ջեյն Էյրը չի կորցնում ինքնատիրապետումն ու սթափությունը։ Նա աչալուրջ հսկում է սեփական անկախությունը, վախենում է ամուսնու խաղալիքը կամ ստրկուհին դառնալուց։ Նա շարունակում է դասերը Ռեչեսթըրի դստեր հետ, մերժում է նրա ճոխ նվերները, համառորեն հիշեցնում նրան, որ ինքն աղքատ է և տգեղ։ Իմանալով, որ սիրած անձնավորությունն ամուսնացած է, Ջեյնը թողնում է նրա տունն ու հեռանում՝ առանց գրպանում մի գռոշ ունենալու։
Ժամանակակից ընթերցողին կարող է տարօրինակ թվալ Ջեյն Էյրի արարքը։ Չէ՞ որ միստր Ռոչեսթըրը ամուսնական կապով շղթայված էր կատաղի խելագարի հետ և, համաձայն անգլիական օրենքի, չէր կարող բաժանվել նրանից։ Նրա դժբախտությունն ու Ջեյնի հանդեպ տածած ազնիվ սերը պետք է որ կոտրեին Ջեյնի համառությունը։ Միստր Ռոչեսթըրը առաջարկում է միասին մեկնել Իտալիա, որտեղ ոչ մեկը չի ճանաչում իրենց, և երջանիկ ապրել մինչև կյանքի վերջին օրերը, իսկ հիվանդ կնոջ մասին նա կշարունակի հոգ տանել։ Ի՞նչն էր խանգարում անսահմանորեն սիրող Ջեյնին ընդունել այդ առաջարկը։
Իհարկե, այստեղ Շառլոթ Բրոնտեն մնում է իր դարի հավատարիմ զավակը, երբ ամեն մի ոչ պաշտոնական կապ խայտառակություն և հանցագործություն էր համարվում։ Բայց նրա հերոսուհու որոշումը հոգեբանորեն հասկանալի է։ Ջեյնը հպարտ է և մաքուր, միայն այն միտքը, որ ողջ կյանքը ստիպված է լինելու ստել, հեռու ապրել հայրենիքից, կախված լինել բռնկուն անձնավորության քմահաճույքներից, անտանելի էր նրա համար։ Եվ նա գերադասում է աղքատությունը և բաժանումը։
Վեպի մեծ հաջողությունը բացատրվում է և այն համարձակությամբ, որով վիպասանուհին պատկերում է սիրո զգացումը։ Անգամ այդ դարաշրջանի առաջավոր գրողները չէին համարձակվում նման նկարագրությունների։ Առավել ևս անգլիական հասարակության համար անսպասելի էր կրքի ձայնը, որ հնչում էր վեպի էջերից՝ գրված կնոջ ձեռքով։ Ռոչեսթըրի մեջ դա կիրքն է, որ ավերում է բոլոր արգելքները, Ջեյնի մեջ կիրքն է, որ մտնում է սուր պայքարի մեջ պարտքի զգացումի հետ։
Արտաքին հղումներ
Կատեգորիա:Անգլիացի արձակագիրներ Կատեգորիա:Բրոնտե ընտանիք Կատեգորիա:Անգլիացի գրողներ Կատեգորիա:Անգլիացի բանաստեղծուհիներ Կատեգորիա:Գրական կեղծանուններով հայտնի հեղինակներ Կատեգորիա:Գրողներ այբբենական կարգով Կատեգորիա:Տուբերկուլոզից մահացածներ Կատեգորիա:19-րդ դարի անգլիացի վիպասաններ Կատեգորիա:Անգլիացի կին վիպասաններ
Մայամի Հիթ
«Մայամի Հիթ» (Miami Heat), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևելյան կոնֆերենցիայի հարավարևելյան դիվիզիոնում։
Ակումբը տեղծվել է 1988 թվականին՝ լիգայի ընդլայնման ծրագրի շրջանակներում։ Ոչ այնքան հաջող մրցաշրջաններից հետո, ակումբը արդիականություն ստացավ 1990-ականներին, երբ ակումբին միացավ նախկին մարզիչ Փեթ Ռայլիը, խմբի նախագահի կարգավիճակով։ Ռայիլը խոշոր պայմանագրեր կնքեց Ալոնզո Մուրինգի (1995), և Թիմ Հարդվեյի (1996) հետ, որն անմիջապես ակումբին դուրս բերեց փլեյ-օֆֆ մրցաշար։ Մուրինգի և Հարդվեյի գլխավորությամբ Հիթը նվաճեց դիվիզիայի 4 տիտղոսներ, մինչև նրանց հեռանալը համապատասխանաբար 2001 և 2002 թվականներին։ Արդյունքում թիմը պայքարեց և վերակառուցվեց 2002-03 թթ․ մրցաշրջանի համար։
Դուեյն Ուեյդի և NBA-ի նախկին, ամենաբարձր տրանսֆերային արժեք ունեցող բասկետբոլիստ Շաքիլ Օ'Նիլի գլխավորությամբ 2006 թվականին, Մայամին հասավ NBA-ի եզրափակիչ, որտեղ նրանք վերջապես հաղթեցին իրենց առաջին առաջնությունը, գլխավոր մարզիչ Ռայլիի գլխավորությամբ։
Օ'Նիլի հեռանալուց 2 տարի հետո, 2000-ականներին թիմը ընկավ մեկ այլ ճգնաժամային շրջանի մեջ։ Սա բերեց գլխավոր մարզիչ Ռայլիի հրաժարականին, որը վերադարձավ որպես թիմի նախագահ՝ փոխարինելով Էրիկ Սպոելստրային։
2010-ին, Դուվեյն Ուեյդը, ԼիԲրոն Ջեյմսը և NBA-ի բոլոր ժամանակների աստղ Քրիս Բոշը ստեղծեցին «Մեծ Եռյակ»-ը։
«Մեծ Եռյակ»-ի և Սպոելտրայի գլխավորությամբ Հիթը հասավ NBA-ի եզրափակիչ բոլոր խաղերին, և երկու անգամ անընդմեջ նվաճեց 2012 և 2013 թթ․ չեմպիոնի տիտղոսը։ Եռյակը հեռացավ 2016-ին և թիմը ընկավ մեկ այլ ճգնաժամային շրջանի մեջ։ Ի վերջո 2018 թվականին Ուեյդը վերադարձավ, չնայած պատկառելի տարիքին նա դեռ խաղում է թիմում։
Հիթը սահմանեց NBA-ի երրորդ ամենաերկար ռեկորդը, 27 խաղեր, 2012-2013 թթ․ մրցաշրջանի ընթացքում։ Մրցաշարի ընթացքում, թիմում Ջեյմսը նվաճեց NBA-ի MVP մրցանակը։ Հիմնադրումից ի վեր թիմը նվաճել է թվով 11 դիվիզիայի տիտղոս։
Ըստ «Ֆորբս» հանդեսի՝ ակումբի ընդհանուր արժեքը գնահատվում է $ 625 միլիոն։
Արտաքին հղումներ
Կատեգորիա:ԲԱԱ ակումբներ
Ադիջանց
Ադիջանց, գյուղ Արևմտյան Հայաստանում, Վանի վիլայեթի Մոկսի գավառակում։ Գտնվում էր արևելյան Տիգրիսի հովտում։
Գյուղը թուրքերի կողմից հիմնահատակ ավերվել է առաջին համաշխարհային պատերազմի ժամանակ ։
Ծանոթագրություններ
Կատեգորիա:Արևմտյան Հայաստանի գյուղեր
Լիսա Մանոբան
Լալիսա Մանոբան (ลลิษา มโนบาล, 라리사 마노반, Lalisa Manoban), ի ծնե՝ Պրանպրիա Մանոբան (ปราณปรียา มโนบาล, Pranpriya Manoban,, առավել հայտնի է որպես Լիսա), թաիլանդուհի երգչուհի, պարուհի և ռեփեր։ Հանդիսանում է հարավկորեական Blackpink գըրլ բենդի անդամ, որտեղ զբաղեցնում է գլխավոր պարուհու, ռեփերի և մակնեի դիրքերը։ 2021 թվականի սեպտեմբերի 10-ին Լիսան սոլո դեբյուտ է կատարել «Lalisa» սինգլային ալբոմով։
1997-2015. Կարիերայի սկիզբ
Ծնվել է 1997 թվականի մարտի 27-ին Թաիլանդի Բանգկոկ քաղաքում ։ Մանուկ հասակից հետաքրքրվել է պարով և նույնիսկ պարային խմբի անդամ էր։ Նա և իր մանակության ընկեր ԲեմԲեմը (GOT7 խմբի նախկին անդամ) պարել են նույն՝ «We Zaa cool» խմբում։ 2009 թվականին Թայլանդում նրանք միասին մասնացկել են YG ընկերության լսումների փուլին, որը հովանավորում էր JYP-ն։ Նրանց պարային խումբը 2010 թվականի հունվարին զբաղեցնում է երկրորդ տեղը։ Երկրորդ տեղի մրցանակը փորձաշրջան էր JYP-ում, որը անցավ միայն ԲեմԲեմը։ Այդ ժամանակ նրանք 12-14 տարեկան էին։
2014 թվականին Լիսան նկարահանվել Թեյանգի «Ringa Ringa» տեսահոլովակում։
2016․ Դեբյուտը Blackpink-ում
2016 թվականի հունիսի 8-ին YG ընկերությունը ներկայացրեց թիզեր լուսանկար, որտեղ Լիսան ներկայացվում է որպես Blackpink գըրլ բենդի անդամ։ Դա առաջին խումբն է 2009 թվականի 2NE1 խմբի դեբյուտից հետո։ Հունիսի վերջին հրապարակվեցին նոր թիզերներ խմբի մնացած անդամների՝ Ջիսուի, Ջեննիի և Ռոսեի հետ։ Դեբյուտի օրվա մամուլո ասուլիսում YG-ի հիմնադիր Յան Հյոն Սոկը հայտարարել է, որ խմբում լիդեր չի լինելու, քանի որ «բոլոր մասնակիցները հարմար կլինեն այդ դերի համար և շատ դժվար է ընտրություն կատարել»։ Լիսան զբաղեցրել է խմբի գլխավոր պարուհու, ռեփերի և մակնեի դիրքերը։ Blackpink-ի դեբյուտը տեղի է ունեցել 2016 թվականի օգոստոսի 8-ին՝ «Square One» սինգլային ալբոմով։
2021. Որպես մենակատար
2021 թվականի օգոստոսի 25-ին YG Entertainment-ը հայտարարել է, որ Լիսան դեբյուտ է կատարելու որպես սոլո արտիստ սեպտեմբերի 10-ին՝ «Lalisa» սինգլային ալբոմով։
Արտաքին հղումներ
Կատեգորիա:Թաիլանդցի երգչուհիներ Կատեգորիա:Blackpink խմբի անդամներ
Պերեբոր (Պեչորայի վտակ)
Պերեբոր (Перебор), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Սոյմա գետի աջ ափին՝ 956 կմ հեռավորության վրա։ Գետի երկարությունը կազմում է 49 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Զյազիկով-Յուրտ
Զյազիկով-Յուրտ (Зязиков-Юрт), գյուղ Ռուսաստանի, Ինգուշեթիա հանրապետության Մալգոբեկսկի շրջանի կազմում։
Բնակչությունը 2010 թվականին գրանցված տվյալներով կազմում էր 3997 մարդ։
Էմիլի Բրոնտե
Էմիլի Բրոնտե (Emily Jane Brontë, ), անգլիացի բանաստեղծուհի և վիպասան, առավելապես հայտնի է «Մոլեգին հողմերի դարավանդ» (1847, Wuthering Heights, թարգմանվել է հայերեն ) վեպով։
Ներկայումս գնալով ավելի ու ավելի մեծ ճանաչում է ստանում նրա բանաստեղծական արվեստը։ «Հիշողություն» (Remembrance), «Գերին» (The Prisoner), «Երկչոտ չէ իմ հոգին» (No coward soul is mine) և այլ բանաստեղծությունները թույլ են տալիս դասել նրան Բլեյքի, Շելլիի և Բայրոնի մակարդակի գրողների շարքին։
Կենսագրություն
Շառլոթ և Էնն Բրոնտեների քույրն է։ Որոշ ժամանակ (1824—1825) Շառլոթի հետ սովորել է բարեգործական Cowan Bridge-ի դպրոցում։ Ընտանեկան և ստեղծագործական առանձնապես սերտ հարաբերություններ էին նրան կապում  փոքր քրոջ՝ Էննի հետ։ Եղբոր՝ Բրենուելլի և Շառլոթի նման, ովքեր ռոմանտիկական վիպակների  «անգլիական շարքն» էին ստեղծել, Էմիլին և Էննը նույնպես հորինել էին իրենց երևակայական աշխարհը՝ Գոնդալը՝  իրենց բանաստեղծական ներշնչանքների աղբյուրը։
Բերխեէյկ (համայնք)
Բերխեէյկ (Bergeijk ), համայնք Նիդերլանդների Հյուսիսային Բրաբանտ մարզում։ Տարածքը 101,04 կմ² է, բնակչությունը՝ 18.101 (2011 թ.)։ Մեկ շնչի տարեկան միջին եկամուտը 13.400 եվրո է։
Էմիլի Բրոնտե
Կենսագրություն
1935 թվականին մի քանի ամիս Էմիլին սովորում է Ռոուհեդի դպրոցում, բայց հարազատ օջախի կարոտից կիսատ է թողնում ուսումը և վերադառնում Հաուրթ։ 1837 թ. ուսուցչություն է անում Հալիֆաքսի Լոու-Հիլլ արվարձանում, իսկ 1842 թ. Շառլոթի հետ մեկնում է Բրյուսել՝ ուսումը շարունակելու։ Բրյուսելից վերադառնալուց հետո մինչև կյանքի վերջը չի լքում Հաուրթը։ 1846 թ. լույս է տեսնում նրա «Կարերա, Էլիսա և Էկտոնա Բելերի բանաստեղծությունները» ժողովածուն։ Էմիլիի բանաստեղծություններից «Էլիսա»-ն արժանանում է գրաքննադատների  բարձր գնահատականին։ 1847 թ. հրատարակվում է «Մոլեգին հողմերի դարավանդը» վեպը, որը հետագայում մեծ փառք բերեց նրան։ Էմիլիի կենդանության օրոք այս վեպը գրեթե աննկատ մնաց, և միայն 19-րդ դարի վերջին, երբ Շառլոթը հրատարակեց վեպի երկրորդ խմբագրությունը, «Մոլեգին հողմերի դարավանդը» համընդհանուր ճանաչման արժանացավ գրական շրջանակներում՝ համարվելով իսկական գլուխգործոց, բայց որոշ վերապահումներով։
Բերխեէյկ (համայնք)
Կատեգորիա:Հյուսիսային Բրաբանտի համայնքներ
Էմիլի Բրոնտե
Կենսագրություն
Կենսագրական տեղեկություններում Շառլոթը ընդգծել է այն «սարսափեցնող, ահռելի մռայլությունը», որով ներթափանցված է յորքշիրյան երկու ընտանիքների՝ Էրնշոների ու Լինթոնների և նրանց չար հանճարի՝ Հիթքլիֆի մասին պատմությունը։ Քեթրին Էրնշոյին ու Հիթքլիֆին շաղկապում է փոթորկոտ, դիվային, ըմբոստ կիրքը։ Նրանց սերը ողբերգական է։ Միայն մահից հետո են նրանք հրաշալի կերպով միանում։ Անգլիացի անվանի գրող Էլիզաբեթ Հասկելը գրել է, որ «Մոլեգին հողմերի դարավանդը» վեպը շատ ու շատ ընթերցողների մոտ սարսափի դող է առաջացրել և «հակակրանք այն արտահայտչականության նկատմամբ, որով պատկերված են բացասական կերպարները»։ Սակայն վեպին ներհատուկ են բարոյական ուժն ու իմաստությունը, իսկ դաժանությանը, խաբեությանն ու խելացնորությանը հակադրված են առողջ դատողությունն ու արդարությունը։
Ի տարբերություն Շառլոթի՝ Էմիլին մտերիմ ընկերներ չուներ և մյուս քրոջ՝ Էննի պես՝ ընտանիքից դուրս որևէ մարդու հետ սերտ հարաբերություններ չի ունեցել, հազվադեպ է գրել նամակներ։
1848 թ. սեպտեմբերին Էմիլին հիվանդացել է եղբոր հուղարկավորության ժամանակ և երկու ամիս անց մահացել թոքախտից։ Ներկայումս, մասնավորապես, բարձր է գնահատվում նրա պոեզիան։
Ի պատիվ երեք Բրոնտե քույրերի և նրանց եղբոր՝ Բրենուելլի, նրանց անունով է կոչվել Մերկուրիի խառնարաններից մեկը։
Ծանոթագրություններ
Կատեգորիա:Անգլիացի գրողներ Կատեգորիա:Բրոնտե ընտանիք Կատեգորիա:Անգլիացի բանաստեղծուհիներ Կատեգորիա:Գրական կեղծանուններով հայտնի հեղինակներ Կատեգորիա:Գրողներ այբբենական կարգով Կատեգորիա:Անգլիացի կին վիպասաններ Կատեգորիա:Տուբերկուլոզից մահացածներ Կատեգորիա:19-րդ դարի անգլիացի վիպասաններ
(4560) Կլուչևսկի
(4560) Կլուչևսկի (Klyuchevskij), աստերոիդ աստերոիդների հիմնական գոտում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,999588 ա. մ., առավելագույնը մոտենում է 2,8395 ա. մ. հեռավորության վրա և հեռանում 3,1596 ա. մ. ։ Արեգակի շուրջ մեկ ամբողջական պտույտ է կատարում 1897,54 երկրային օրվա ընթացքում, իր ուղեծրով շարժվելով միջինում 0,189719 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,03° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պերևոզ (գյուղ, Բելոկատայսկի շրջան)
Պերևոզ (Перевоз, Перевоз), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելոկատայսկի շրջանի բնակավայրեր
Պատաջուր Վերին
Պատաջուր Վերին, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր Կատեգորիա:Թուրքիայի գյուղեր
Mercedes-AMG
Mercedes-AMG ՍՊԸ, կամ AMG, Մերսեդես Բենցի բարձրակարգ ապրանքանիշ, որտեղ համալրված են սպորտային դինամիկան և բարձրորակ կատարումն այս դասի ամբողջ մոդելային շարքի համար՝ Ունենալով համարյա 900 աշխատողներ, էքսկլյուզիվ AMG մոդելային շարք, հաճախորդներ ամբողջ աշխարհից և մեծ ճանաչում ունեցող ապրանքանիշ։ Աֆֆալտերբախը այն կենտրոնն է, որտեղ պատրաստվում են բարձրակարգ ավտոմեքենաները։
Աղբյուրներ
AMG
Կատեգորիա:Մերսեդես Կատեգորիա:Մեխանիկական տրանսպորտային ընկերություններ Կատեգորիա:Գերմանիայի ընկերություններ
Յաակ Սալումետս
Յաակ Սալումետս (էստ.` Jaak Salumets, ծնվ.` հունվարի 30, 1949 թ.), ազգությամբ էստոնացի խորհրդային բասկետբոլիստ, մարզիչ, Եվրոպայի 1973 թ.-ի բասկետբոլի առաջնության բրոնզե մեդալակիր, 1968 թ.-ի Եվրոպայի երիտասարդական առաջնության հաղթող։
Հանդես է եկել Տալլինի «Կալև» ակումբում (1968-1979 թթ.), ինչպես նաև կարճ ժամանակով՝ ԽՍՀՄ բասկետբոլի հավաքականում, սակայն մարզչի հետ ունեցած խնդիրների պատճառով դուրս է եկել կազմից ։
Մարզիկի կարիերան ավարտելուց հետո դարձել է մարզիչ։ Սկզբնական շրջանում մարզել է Էստոնիայի կանանց ազգային հավաքականը, այնուհետև, «Կալև» ակումբը, որը 1991 թվականին հաղթում է ԽՍՀՄ առաջնությունը։ 1993 թ.-ին Էստոնիայի բասկետբոլի հավաքականը Սալումետսի գլխավորությամբ զբաղեցնում է Եվրոպայի առաջնության պատվավոր 6-րդ տեղը։
Արտաքին հղումներ
Կատեգորիա:1949 ծնունդներ Կատեգորիա:Էստոնացի բասկետբոլիստներ‎ Կատեգորիա:Խորհրդային բասկետբոլիստներ Կատեգորիա:Հունվարի 30 ծնունդներ
Ջոն Մեյեր
Ջոն Քլեյթոն Մեյեր (Մայեր, անգլ. John Clayton Mayer, ), ամերիկյան երգերի հեղինակ, կատարող, կիթառահար, ստեղնաշարային գործիքներ նվագող, երաժշտական պրոդյուսեր, ձայնագրել է երեք բազմապլատինային ալբոմ՝ Room for Squares, Heavier Things և Continuum, յոթ «Գրեմմի» մրցանակների դափնեկիր։
Ընտանիք
Ջոն Քլեյթոն Մեյերը ծնվել է Մարգարետ և Ռիչարդ Մեյերների ընտանիքում, 1977 թվականի հոկտեմբերի 16-ին Բրիջփորթում (Քոննեկտիկուտ նահանգ)։ Նա միջնեկ երեխան է, իր երկու եղբայրների՝ Բենի ու Կառլի մեջ։ Նրա մայրը՝ Մարգարետը, անգլերեն լեզու էր դասավանդում, հայրը՝ Ռիչարդը, դպրոցի տնօրեն էր։ Հայրական կողմից Մեյերը հրեա է։ Ջոնը մեծացել է Ֆերֆիլդ փոքր քաղաքում, որտեղ նրա ամենամոտ ընկերը Ջեյմս Բլեյքն էր՝ ապագա մեծ թենիսի աստղը։
Կարիերա
Դպրոցում ջութակ ու կլառնետ նվագելու դասեր է վերցրել։ Երբ լրացավ Ջոնի տասներեքամյակը, հայրը նրա համար կիթառ գնեց, ու տղան սկսեց դասեր վերցնել տեղի երաժշտական խանութի տիրոջից։ Հարևանը Ջոնին Սթիվ Ռեյ Վոնի սկավառակ նվիրեց, ինչից էլ սկսվեց նրա սերը բլյուզի նկատմամբ։ Կիթառ նվագելու ցանկությունը նրա մեջ առաջացավ «Հետ, դեպի ապագա» ֆիլմի դիտումից հետո, «երբ Մայքլ Ջ. Ֆոքսը նվագեց „Johnny Be Goode“: Կարծում եմ դրանից հետո ես հաստատվեցի կիթառ նվագելով»։
Արդյունքում, Ջոնը սկսեց լսել Սթինգ, «The Police», Ջիմի Հենդրիքս, բայց ամենից շատ Սթիվի Ռեյ Վոն, ով, արդյունքւմ, դարձավ նրա կուռքն ու կիթառ նվագելու ամենամեծ ներշնչանքը։
19 տարեկանում Ջոն Մայերն ընդունվում է Բոստոնի Berklee երաժշտական քոլեջ։ Սակայն, իր համակուրսեցի Քլեյ Կուկի դրդմամբ մեկ տարի անց թողեց ուսումն ու Կուկի հետ մեկնեց Ատլանտա, Ջորջա նահանգ։ Այնտեղ նրանք երկուսով ստեղծեցին «LoFi Masters» ծումբն ու սկսեցին ոլույթնոր ունենալ ակումբներում։ Երաժշտական ոճի հարցում առաջացած տարաձայնությունների պատճառով Մեյերը դուրս եկավ խմբից ու սկսեց զբաղվել անհատական կարիերայով։ Ջոնն իր առաջին ալբոմը թողարկում է 1999 թվականին՝ «Inside Wants Out», իսկ մեկ տարի անց հրապարակվում է նրա առաջին բեկումնային դիսկը՝ «Room for Squares»՝ սենսացիոն հաջողություն ունեցած «No Such Thing» հիթով (որի տեքստը գրել է իր և մոր երկխոսությունից)։
2000 թվականին Ջոնը պայմանագիր է ստորագրում Columbia Records-ի հետ և 2001 թվականին թողարկում է «Inside Wants Out»-ի երկրորդ տարբերակը՝ «3x5» բոնուս-տրեքով։
Այժմ, Ջոն Մեկերը ժամանակի ամենահարգված կիթառահարներից է, ինչպես սկսնակների այնպես էլ փորձառուների շրջանում։
Այլ գործունեություն
2004 թվականի հունիսի 1-ից Esquire-ում Մեյերը սկսում է վարել սեփական հաղորդումը՝ «Երաժշտական դասեր Ջոն Մեյերի հետ»։ Ամեն համարում նոր դասընթաց է, ինչպես նաև անձնակն ու հասարակական բնույթի (հումորային) քննարկումներ ու մեկնաբանություններ։ Ամսագրում, 2005 թվականի օգոստոսին, նա ընթերցողին առաջարկեց երաժշտություն գրել իր գրած բառերի համար։ Արդյունքում հաղթեց Թիմ Ֆագանը Լոս-Անջելեսից։ Մեյերը համացանցի ակտիվ օգտատերերից է և տարբեր ժամանակներում չորս բլոգեր է ունեցել. MySpace էջ, բլոգ իր պաշտոնական կայքում, ուրիշը Honeyee.com-ում, մեկն էլ tumblr.com-ում, ինչպես նաև, որպես ֆոտոբլոգ՝ StunningNikon.com-ում։ Նա ամենաայցելվող մարդկանցից է իր Twitter-ի բլոգում՝ երեք միլիոն օգտատեր 2010 թվականի հունվարին (13 сентября 2010 թվականի սեպտեմբերի 13-ին բլոգը դադարեց գոյություն ունենալ։ Փակվելու պահին այն ուներ 3,7 միլիոն ընթերցող) ։
2000-ականների կեսերին հումորային շոուն դարձավ Մեյերի ինքնատիպ հոբբին։ Նա հայտնվեց հայտնի Comedy Cellar-ում, Նյու-Յորքում։
Հեռուստատեսություն
2004 թվականին Մեյերը մասնակցեց VH1 հեռուստաշոուի կեսժամանոց կատակերգությանը։ Դա սերիալ է համերգներից տարբեր հատվածներով։ 2009 թվականի հունվարի 14-ին ամրիկյան CBS-ն հայտարարեց, որ իրենք բանակցություններ են վարել Մեյերի հետ շոու-վարյետում մասնակցելու համար։ Rolling Stone-ին տված 2010 թվականի հունվարի 22-ի հարցազրույցում Մեյերը դա հավաստեց։
Ջոն Մեյերը հաճախ է հայտնվում թոք-շոուներում ու այլ հեռուստատեսյաին նախագծերում։ Նրան կարլի է տեսնել Chappelle’s Show comedy skit-ում, Late Night with David Letterman-ում և Late Night with Conan O’Brien-ի եզրափակիչ էպիզոդում։
Ջոն Մեյերը նաև մասնակցել է CSI: Հանցանքի վայր կրիմինալ սերիալի առաջին դրվագում, որտեղ երկու ստեղծագործություն է կատարում։
Grammy Awards
Մեյերը 15 անգամ ներկայացվել է Գրեմմի մրցանակաբաշխությունում, 7 անգամ արժանացել է մրցանակի։
Արտաքին հղումներ
Կատեգորիա:1977 ծնունդներ Կատեգորիա:Հոկտեմբերի 16 ծնունդներ Կատեգորիա:Ամերիկացի երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի ռոք կիթառահարներ Կատեգորիա:Ամերիկացի ռոք երգիչներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ Կատեգորիա:Ամերիկացի ռոք երգահաններ Կատեգորիա:Ամերիկացի երաժշտական պրոդյուսերներ
Կալամարինկա
Կալամարինկա (Каламаринка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Կալամարինկա գյուղում բնակվում էր 258 մարդ։ Բնակավայրը զբաղեցնում է 0,545 կմ² տարածք։ Բնակչության խտությունը կազմում էր 473,39 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
23 (թիվ)
23 (քսաներեք), բնական թիվ է
Սերխիո Բարոս
Սերխիո Բարոս (Sergio Barros, ), չիլիացի աստղագետ, աշխատել է Սերո Էլ Ռոբլեի աստղագիտական կայանում։
Փոքր մոլորակների կենտրոնի տվյալներով հայտնաբերել է յոթ աստերոիդ 1975-ից 1977 թվականները, աշխատելով Չիլիի համալսարանում։ Դրանց մեծ մասը նա հայտնաբերել է համատեղ Կառլոս Տոռեսի հետ ։
Արտաքին հղումներ
Կատեգորիա:Չիլիացի աստղագետներ Կատեգորիա:Աստերոիդ հայտնաբերողներ
Աբելի ինտեգրալ
Աբելի ինտեգրալ, հանրահաշվական ֆունկցիայի ինտեգրալ հետևյալ տեսքով. որտեղ՝ ~R(z,w) -ը ցանկացած ռացիոնալ ֆունկցիա է ~z և ~w փոփոխականներով, որոնք կապված են այս հավասարմամբ՝ որտեղ ~z -ը կարող է ընդունել ամբողջ արժեքներ՝ ։
Տես նաև
Կատեգորիա:Հանրահաշվական կորեր Կատեգորիա:Աբելի բազմազանություններ Կատեգորիա:Ռիմանի մակերևույթներ
Շարլոտտա (անիմե)
- Կեյ (Key) կազմակերպության անիմեն, ստեղծվել է Պ․ Ա․ Որկս  (P.A. Works) և Անիպլեկս (Aniplex) ստուդիայի կողմից։ Սցենարը գրված էր Ձյունոմ Մաեդոյի կողմից, կերպարների դիզայնով զբաղվել է Կեյ ընկերության ֆոնային նկարիչ Նա-Գա (Na-Ga), ով հայտնի է նաև Հրեշտակային Ռիթմերը  (Angel Beats) և Փոքրիկ Բուստերները  (Little Busters) անիմեների հերոսների վրա կատարված աշխատանքով։ Հեռարձակումը սկսվել է Ճապոնիայում 2015 թվականի հուլիսի 4-ին Անիմակս (Animax) ալիքով։ Ինչպես նաև անիմե-սերիալի վրա հիմնված սեպտեմբերին ԱՍԿԼԼ Մեդիա Որկսը (ASCII Media Works) սկսեց մանգայի հրապարակումը Դանգեկի Գ՛ս Կոմիկ ( Dengeki G's Comic)  ամսագրում։ Սա Կեյ-ի երկրորդ էկրանավորման աշխատանքն է, որի հիմման վրա դրված է սցենարի բնօրինակը, այլ ոչ թե համակարգչային խաղի, առաջինը Հրեշտակային Ռիթմերն (Angel Beats) է։
Սյուժե
Այընտրանքային աշխարհում որոշ երեխաներ կարողանում են դրսևորել իրենց գերբնական ուժերը որոշակի տարիքի հասներուց հերտ։ Յու Օտոսական — տղա է, ով կարողանում է որոշ ժամանակով տիրել ուրիշների մարմինը։ Յուն հույս ուներ օգտագործել իր ուժը, որպեսզի ապրի հեշտ դպրոցական կյանքով։ Այնուամենայնիվ նա բռնվում է Նաո Տոմորիի խորհրդավոր պատահաի վայրում, ով բացահայտում է նրա գաղտնիքը, և նա ստիպված է լինում տեղափոխվել դպրոց շնորհալի երեխաների համար և միանա Խոսինոումի ակադեմիայի ուսանողական խորհրդին։
Կերպարներ
— անիմեի գլխավոր հերոսը։ Նա ունի կարողություն, որով կարող է կառավարել ուրիշի մարմինը, բայց նրա գաղտնիքը բացահայտում է Նաո Տոմորին։ Ունի կամրավուն աչքեր և սև մազեր։ Նրա հագուստը բաղկացած է երկու համազգեստից․ առաջինը — սև բաճկոնից և սև տաբատից, երկրորդը — մոխրագույն պիջակից, մոխրագույն տաբատից և մուգ կանաչ փողկապից։ Չնայած նա կարողանում է կառավարել ուրիշների մարմինները, նա վատ է շփման մեջ, և պահում է իրեն բավականին կոպիտ պատմության սկզբից։ Նրա պահվածքը փոխվում է, երբ խոսքը գնում է նրա թոքր քրոջ՝ Այումիի մասին, ով սիրում է իր եղբորը։ Սիրահարված է Նաո Տոմորիին։
Նրա իրական կարողությունը կոչվում է «Գողություն»։ Տիրելով մարմինները նրանց, ովքեր նույնպես ունեն կարողություն, նա վերցնում է այն իրեն։ Նաոյի խոստովանությունից հետո նա մեկնում է Ճապոնիայից, որ վերցնի բոլոր շնորհվածների կարողությունները իրեն։ Թափառելու ժամանակ նա աստիճանաբար սկսեց կորցնել իր գիտակցությունը, դառնալով գրեթե խելագար, և կորցրեց հիշողությունները ամեն ինչի մասին, բացի իր առաքելությունից, իսկ նրանք ում նա հանդիպեց տվեցին նրան «հնձվոր», «մահվան աստված» կամ «միաչքանի մահաբեր» մականունները։ Վերցնելով աշխարհի բոլոր շնորհվածների կարողությունները և դրա հետ մեկ տեղ կորցնելով իր բոլոր հիշողությունները, վերջապես վերադարձավ Նաոյի մոտ, ով պատասխանեց նրա զգացմունքներին։
— Յուի էներգիայով լի փոքրիկ քույրիկը, սիրում է իր եղբորը, և միշտ հոգ է տանում նրա մասին։ ՈՒնի ոչնչացնելու կարողություն, 6-րդ սերիայում մահանում է, բայց 10-րդ սերիայում վերակենդանանում է Յուի <<ժամանակի թռիչք>> կարողության շնորհիվ։
— Այումիի և Յուի մեծ եղբայրը։ ՈՒնի <<ժամանակի թռիչք>> կարողությունը։ Շատ անգամներ ժամանակի մեջ ճանապարհորդելով կորցնում է իր տեսողությունը և այլևս չի կարողանում օգտվել իր կարողությունից։
— գլխավոր կին հերոսներից մեկը, առաջին տարվա ուսանող և ուսանողական խորհրդի նախագահ։ Նաոն հաճախ օգտագործում է տեսածցիկ իր  ուսանողական խորհրդի գործունեության համար։ ZHIEND (ԶՀԻԵՆԴ) երաժշտական խմբի երկրպագուն է։ ՈՒնի երկնագույան աչքեր և վառ գույնի մազեր։ Նրա համազգեստը բաղկացած է կարմիր բաճկոնից, դեղին բանտով  և շագանակագույն կիսաշրջազգեստից։  ուսանողական խորհրդի ներսում Տոմորին գործարար, խելացի և ունակ աշակերտուհի է։ Նա նաև ինքնասիրահարված է և չի սիրում, երբ մյուս հերոսները չեն գնահատում նրա ջանքերը։ Նա խիզախ է և հասարակ շփման մեջ, չնայած մինչ վերջերս նա ընկերուհիներներ չուներ; հայտնի է իր սիրով ուտելիքի հանդեպ։ Նրա կարողությունը` դառնալ անտեսանելի, սակայն դա հնարավոր է միայն մի մարդու համար։ Սիրահարված է Յուին։
/ ` առաջին կուրսի ուսանողուհի եւ ուսանողական խորհրդի անդամ։ How-low-Hello (Հաու-Լաու-Հելլո) խմբի հայտնի երգչուհի է «Յուսարին» մականունով։ Յուսայի մեծ քույրը` Միսան, ով վեց ամիս առաջ մահացել էր ավտովթարի պատճառով, և նրան տարիքով շատ մոտ էր, երբեմն մտնում է Յուսայի մարմնի մեջ նրա կամքին հակառակ, իր գոյության մասին հաստատելով։ Երբ դա տեղի է ունենում, Յուսայի աչքերի գույնը կապույտից դառնում է կարմիր։ Միսան նաև պիրոկինեզ կարողություն ունի։
Մանգա
Մինչ անիմե-սելիալը գրվել է Յոնկոմա, Charlotte The 4-koma: Seishun o Kakenukero! (４コマ せーしゅんを駆け抜けろ!), նկարիչը Խակորա Կոմոտավան էր, յոնկոման լույս է տեսել 2015թ․ մայիսին ASCII Media Works հրատարակչության  Dengeki G's Comic ամսագրում։ 2015թ․ սեպտեմբերին լույս է տեսնում տանկաբոն մանգան ASCII Media Works հրատարակչությամբ։ մանգայի առաջին տոմը լույս է տեսել 2015թ սեպտեմբերի 30-ին ։
Անիմե
Անիմե-սերիալի վրա աշխատել են P.A. Works և Aniplex ստուդիաները, անիմե-սերիալի ռեժիսորը եղել է Ասայ Յուսիյուկին ։ Անիմե-սերիալը հեռարձակվել է Ճապոնիայում 2015թ․ հուլիսի 4-ից սեպտեմբեի 26-ը ։ Անիմեի սցենարը գրել է Ձյուն Մաէդան, անիմացիայի վրա աշխատել են Սէկիգուտի Կանամին, Սուգիմիցու Նոբորուն և Միյասիտա Յուձին, կերպարների վրա աշխատել է ճապոնացի դիզայներ  Նա-Գան ։ Անիմե-սերիալի ավարտից հետո հայտարարվել է   OVA-ի ադապտացիան, որը դուրս է եկել 2016թ․ մարտի 30-ին  ։ "Bravely You" երգը, այս անիմեի բացողը, կատարել է Լիան։
Սիթաֆորդի առեղծվածը
Սիթաֆորդի առեղծվածը (The Sittaford Mystery), Ագաթա Քրիստիի դետեկտիվ վեպը։ ԱՄՆ-ում վեպը հրատարակվել է «Սպանություն Հեյզլմուրում» անունով (The Murder at Hazlemoor)։ ԽՍՀՄ-ում վեպն առաջին անգամ հրապարակվել է 1986 թվականին Լենիզդատի կողմից ։
Էկրանավոում
1986 թվականին թողարկվել է ֆիլմը «Գաղտնիք, Սիտաֆորդում» անվանմամբ։ Գլխավոր դերում՝ Ջեյն Բարկին։
2006 թվականին թողարկվել է գրքի հեռուստաֆիլմը։ Ֆիլմում սյուժեն մեծ փոփոխության է ենթարկվել, և էկրանավորումը նմանվել էր վեպի։
Ծանոթագրություններ
Կատեգորիա:Հեռուստաշոուների հիմք ծառայած վեպեր Կատեգորիա:Ագաթա Քրիստիի վեպեր Կատեգորիա:Անգլերեն գրքեր Կատեգորիա:Անգլերեն գրականություն
Հունահայոց թեմ (Էջմիածին)
Հունահայոց թեմ, Հայ Առաքելական Եկեղեցու Հունաստանի թեմն է։ Կազմավորվել է 1926 թ։ Առաջնորդանիստն Աթենքի Սուրբ Աստվածածին եկեղեցին է։ 1923 թ Կ.Պոլսի Պատրիարքությունը Հունաստանի թեմի առաջնորդ և հայրապետական պատվիրակ է նշանակել՝ Կարապետ արքեպիսկոպոս Մազլեմյանին (1923-51 թթ)։ 1951 թ Մայր Աթոռի կարգադրությամբ Եգիպտոսի թեմի առաջնորդ՝ Մամբրե արքեպիսկոպոս Սիրունյանը (1951-53 թթ այցելու թեմական առաջնորդ) նշանակվել է թեմի առաջնորդ։ 1956 թ Աթենքի հայոց ազգային վարչության հրավերով թեմի առաջնորդական տեղապահի պաշտոնը ստանձնել է Երուսաղեմի Սբ. Հակոբյանց միաբանության անդամ Տ. Իսահակ վրդ. Ղազարյանը։ Ամենայն Հայոց Կաթողիկոս Վազգեն Ա-ն 1957 թ կոնդակով Տ. Իսահակ վրդ. Ղազարյանին նշանակել է թեմի առաջնորդ և հայրապետական պատվիրակ։ Թեմը մինչև 1958 թ ղեկավարվել է Մայր Աթոռ Սուրբ Էջմիածնի գերակայությամբ գործող ազգային վարչության և առաջնորդարանի կողմից։ 1958 թ թեմում եղել է պառակտում և թեմի եկեղեցիներն անցել են Մեծի Տանն Կիլիկիո կաթողիկոսության ենթակայության տակ։ Այդուհանդերձ թեմի բնակչության մեկ մասը հավատարիմ մնալով Մայր Աթոռ Սուրբ Էջմիածնին, մեծ ջանքերի գնով պահպանել է նաև գոյություն ունեցող Էջմիածնական թեմը՝ դիմագրավելով բազմաթիվ դժվարություններ։ 1992 թ հունահայոց անթիլիսական թեմը դիմել է Ամենայն Հայոց Կաթողիկոս Վազգեն Ա-ին Սբ. Էջմիածնի ենթակայությանը վերադառնալու խնդրանքով, սակայն շատ արագ անհասկանալի պատճառով դիմումը ետ է կանչվել և այդ խնդիրը մինչ օրս չի լուծվել։ Այժմ Հունաստանում գործում են հայկական 2 առաջնորդարաններ՝ իրենց առաջնորդներով և եկեղեցիներով։ Աթենքում 1900 թ կառուցվել է հայկական մատուռ, 1933 թ Սբ. Գրիրգոր Լուսավորիչ եկեղեցին, 1921 թ Սբ. Հակոբը, 1922 թ փայտաշեն Սբ. Կարապետը, իսկ 1992 թ նույն անունով այլ վայրում քարե շենք է կառուցվել։ 1903 թ-ից Սալոնիկում գործում է Սբ. Աստվածածին եկեղեցին, 1932 թ-ից Կավալայում՝ Սբ. Խաչը, 1927 թ-ից Քսանթիում՝ Սբ. Աստվածածինը։ Մայր Աթոռի գերակայությամբ գործող թեմական խորհրդին է պատկանում Աթենքի Պերիսթերի շրջանում 1917 թ կառուցված Սբ. Աստվածածին եկեղեցին։ 1982-2010 թթ թեմի առաջնորդն է եղել Տ. Ոսկան արք. Գալփակյանը։ 2010 թ-ից Առաջնորդական տեղապահն է Տ.Խորեն վարդապետ Առաքելյանը։
Ծանոթագրություններ
Կատեգորիա:Հայ առաքելական եկեղեցու թեմեր Կատեգորիա:Հունաստան Կատեգորիա:Հունահայոց թեմ
Աստերոիդների ցանկ (175401-175500)
Աստերոիդների ցանկ (175301-175400) * Աստերոիդների ցանկ * Աստերոիդների ցանկ (175501-175600)
|}
Երիտասարդություն
Երիտասարդություն (20-23 տարեկանից-30 տարեկան), օնտոգենետիկ զարգացման փուլ, որն ընդգրկում է պատանեկության ավարտից մինչև մոտավորապես 30 տարեկան, երբ մարդը այս կամ այն չափով հաստատվում է «հասուն» կյանքում։ Երիտասարդությունն, առաջին հերթին, ընտանիքի ստեղծման, ընտրած մասնագիտության յուրացման, հասարակական կյանքի և նրանում սեփական դերի նկատմամբ վերաբերմունքի որոշարկման ժամանակն է։
Երիտասարդությանը հատուկ է օպտիմիզմը։ Մարդը սկսում է իրացնել իր կյանքի մտահղացումը, նա լեցուն է ուժով և էներգիայով, իր նպատակներն ու իդեալներն իրագործելու ցանկությամբ։ Երիտասարդության տարիքում առավել հասանելի են մասնագիտական գործունեության ամենաբարդ տեսակները, առավել ամբողջական և ինտենսիվ ընթանում է շփումը, առավել հեշտ հաստատվում և զարգանում են ընկերական և սիրային հարաբերությունները։ Երիտասարդությունը ինքնաիրացման համար ամենաօպտիմալ ժամանակն է. ակտիվորեն փնտրվում են նպատակների իրականացման նոր հնարավորություններ։
Երիտասարդությունը ամենարժեքավոր տարիքն է, որն իր սովորություններով, արժեքներով, ճաշակով ազդում է ամբողջ հասարակության արժեքների, սովորությունների վրա։ Երիտասարդությունը որպես տարիքային զարգացման փուլ ամենագրավիչն է։
Ընտանիք և սեր
Երիտասարդությունը հաճախ անվանում են սիրո տարիք։ Նրան բնորոշ է հոգեբանական, ֆիզիոլոգիական, սոցիալական և այլ գործոնների օպտիմալ համադրությունը, որոնք նպաստում են «կյանքի ընկերոջ» ընտրությանը ու ընտանիքի ստեղծմանը։ Այս փուլում մարդկանց մեծամասնությունը կայացնում է առաջին ամուսնությունները, սա սովորաբար սեռական ուժեղ ակտիվության տարիքն է, ժամանակահատված, երբ կնոջ օրգանիզմն առավել հարմարված է առաջին երեխայի ծնունդին։ Երիտասարդության տարիքում հեշտ է ծանոթանալ և ճանաչել, հարմարվել համատեղ կյանքի պայմաններին։
Իհարկե, կնորջ և տղամարդու միջև սերը հատուկ է ոչ միայն երիտասարդությանը։ Չնայած, որ երիտասարդությունը ամբողջական հիմնավորմամբ կարելի է համարել ընտանիքի ստեղծման սենզիտիվ տարիք։
Ընտանիքի ստեղծումը չափազանց կարևոր է անձնային զարգացման համար։ Մարդն իրացնում է իր կոչումը, ձեռք բերում նոր հասարակական կարգավիճակ՝ կապված սերնդի շարունակության և ապագա սերնդր դաստիարակության պատասխանատվության հետ, մտնում է իր կյանքի նոր փուլ։ Միաժամանակ նա բավարարում է իր գլխավոր պահանջմունքներից մեկը այլ մարդկանց հետ հարաբերությունների ոլորտում։ Այն, թե ինչպես է կառուցվում ընտանեկան կյանքը, մեծապես կախված է մարդու ընդհանուր զարգացվածությունից՝ նրա հոգևոր աճը, ընդունակությունների զարգացումը։
Հատկապես կարևոր նշանակություն ունի երեխաների ծնունդը։ Երեխայի ծնունդից հետո կինն ու տղամարդը միաժամանակ հանդես են գալիս որպես մայր և հայր։ Նրանց ստեղծած ընտանիքը ստանում է նոր որակ, ձեռք բերում սոցիալական ինստիտուտի վերջնական կարգավիճակ։ Փոխվում է ընտանեկան կյանքի ամբողջ կառուցվածքը, ամուսինները ստանում են նոր պարտականություններ, պատասխանատվության նոր ասպեկտներ միմյանց ու իրենց երեխայի նկատմամբ։
«Կյանքի ընկերոջ» ընտրությունն ու ընտանիքի ստեղծումը զարգացման սոցիալական իրադրության կողմերից մեկն է երիտասարդության տարիքում։ Այս իրադրությանը համապատասխանող գործունեությունն էլ կյանքի կարևոր կողմերից մեկն է։
ՉՆայած այս տարիքում ընտանեկան կյանքի ստեղծման բարենպաստ գործոններին՝ «կյանքի ընկերոջ»ընտրությունը ոչ միշտ է հաջող իրականացվում։ Երիտասարդության տարիքում բաժանությունների քանակը չափազանց բարձր է։
Մասնագիտական գործունեություն
Երիտասարդության տարիքի զարգացման սոցիալական իրադրության երկրորդ կողմերից մեկը ընտրած մասնագիտության տիրապետումն է։ Պատանեկության տարիքում տեղի է ունենում անձնային և մասնագիտական ինքնորոշում, կյանքի ուղու ընտրություն։ Երիտասարդության տարիքում մարդը հաստատում է իրեն իր աշխատանքում, ձեռք բերում մասնագիտական վարպետություն։ Երիտասարդության տարիքում ավարտվում է մասնագիտական նախապատրաստությունը, որի ժամկետները ներկայում չափազանց ընդլայնվել են՝ կապված գիտատեխնիկական առաջընթացի հետ։ Երիտասարդը առավելագույնս աշխատունակ է, դիմացկուն ֆիզիկական և հոգեբանական ծանրաբեռնվածության նկատմամբ, առավել ընդունակ  ինտելեկտուալ գործունեության բաևդ ձևերի յուրացմանը։ Երիտասարդության տարիքում հեշտ են ձեռք բերվում ընտրված մասնագիտության համար անհրաժեշտ գիտելիքները, կարողություններն ու հմտությունները, զարգանում են պահանջվող անձնային և ֆունկցոնալ որակները։
Կյանքի ուղու հաջող ընտրության դեպքում արդեն երիտասարդության տարիքում մարդն իր մասնագիտությամբ հասնում է բավական բարձր վարպետության և օբյեկտիվ ճանաչման։ Հաջող մասնագիտական ինքնորոշման և բարձր վարպետության միջոցով ձեռք է բերվում մասնագիտական կոմպետենտության զգացումը, ինչը շատ կարևոր է այս տարիքում անձնային զարգացման համար։ Հատկապես բարենպաստ է զարգացումն ընթանում այն դեպքում, երբ ընտրված մասնագիտությունը համապատասխանում է մարդու կոչմանը, դառնում է աշխարհի հետ էական կապ։
Այսպիսով, երիտասարդության տարքիում «կյանքի ընկերոջ» ընտրության և ընտանիքի ստեղմանը զուգահեռ մարդը զարգանում և իրացնում է ինքն իրեն՝ հաստատվելով իր գործում, ձեռք բերելով մասնագիտական վարպետություն և կոմպետենտություն։ Այս տարիքի կենտրոնական նորագոյացություններն են ընտանեկան հարաբերություններն ու մասնագիտական կոմպետենտությունը։
Ընկերություն
Երիտասարդության տարիքում կյանքի կարևոր կողմ է նաև ընկերական հարաբերությունների հաստատումն ու զարգացումը։ Այս տարքիում ընկերությունը, ինչպես և սերը, անցնում են նոր որակական մակարդակ։ Այս տարիքում ընկերությունը ենթադրում է այս կամ այն չափով հոգևոր մերձություն։ Ընկերությունը կարելի է սահմանել որպես կայուն, անհատական-ընտրողական միջանձնային հարաբերությունների տեսակ, որը բնութագրվում է նրա մասնակիցների փոխադարձ կապվածությամբ։
Ընկերության մեջ մարդը բացվում է, դառնում ինքն իրենով կյանքի իր համար նշանակալից կողմերի շրջանակներում։
Ըստ Կոնի՝ ընկերության համար սնուցող միջավայր է համատեղ գործունեության ընթացքում հաստատված մտերմիկ հարաբերությունները։
Որպես կանոն, ընկերներն ունեն միևնույն տարիքը, սոցիալական դիրքը, մշակութային մակարդակը, արժեքներն ու սոցիալական դիրքորոշումները։ Բացի այդ, ընկերությունը սովորաբար հաստավում է միևնույն սեռի ներկայացուցիչների մոտ։
Դրա հետ մեկտեղ բավական սովորական է երիտասարդների ընկերական հարաբերությունները բարձր տարիքի մարդկանց հետ։ Եվ այստեղ, և ընկերության այլ տեսակներում որոշիչ նշանակություն ունի կյանքի տարբեր կողմերի ներդաշնակությունը։ Պետք է նշել, որ ավագ սերնդակիցների հետ ընկերությունը հատուկ է հատկապես այն երիտասարդներին, որոնք չեն ունեցել համապատասխան հարաբերություններ ընտանիքում։
Ընկերության սահմաանումը որպես աշխարհի հետ էական հարաբերությունների տեսակ, թույլ է տալիս խոսել նրա դրսևորման սպոնտանության, բնականության մասին։ Ընկերությունը, ինչպես նաև սերը, նրա սուբյեկտների նեևդաշնակության արդյունք է։
Օնտոգենեզի հիմնական ուղիներ
Երիտասարդության տարիքում կյանքի գլխավոր կողմերը տարբեր կերպ են զարգանում և տարբեր բովանդակություն ունեն օնտոգենեզի տարբեր ուղիների դեպքում։
Անձի հեդոնիստական ուղղվածություն
Մարդն ընդունակ չէ ոչ բովանդակային ընտանեկան հարաբերությունների, ոչ մասնագիտության յուրացման։ Նույնիսկ եթե ընտանիք է ստեղծվում, աշխատանք ձեռք բերվում, այնուամենայնիվ, միանգամայն բացակայում է պատասխանատվությունը ամուսնու, երեխաների և աշխատանքի նկատմամբ։
Սովորաբար այս ուղղվածությունը կապված է «մակաբուծային» ապրելակերպի հետ, որը բնորոշվում է ալկոհոլիզմով, քրեական մանր գործողություններով։ Այս պայմաններում բացակայում են և բովանդակային ընտանեկան հարաբերությունները, լուրջ աշխատանքը, իրական ընկերությունը։
«Մակաբուծային» ապրելակերպը սովորաբար իրականացվում է կամ ծնողների կամ ամուսնության հաշվին։ Հակառակ դեպքում գործում է հեդոնիստական հաճույքը բավարարվում է այս կամ այն մանր գործունեությունների միջոցով։ Ընկերներն էլ դիտարկվում են ոչ թե շփման պահանջմունքի բավարարման տեսանկյունից, այլ որպես հեդոնիստական հաճույքի իրացման հնարավոր գործոն։
Անձի էգոիստական ուղղվածություն
Ընտանիքի ստեղծման ժամանակ որոշիչ է դառնում գերակայող էգոիստական դրդապատճառը։ Այսպես, հաշվարկով իրկանացված շատ ամուսնություններ կապված են ոչ թե հեդոնիսատական դիրքորոշման, այլ էգոիստական դրդապատճառների հետ՝ նյութական բարեկեցության կամ հարստության, հեղինակության, իշխանության։ Ամուսնության կայացման էգոիստական դրդապատճառներից մեկը կարող է լինել սեփական գործի համար ժառանգորդ ունենալու անհրաժեշտությունը։